Այս գրառումը կարդալուց հետո մի պահ մտածեցի՝ կգա օրը, մեզ մոտ էլ նման մտածելակերպը համատարած կդառնա։ Բայց այդ լավատեսությունն անմիջապես ցրվեց, երբ հիշեցի Նիկոլ Փաշինյանի նոյեմբերի 1-ի ելույթն ԱԺ-ում, երբ հայտարարեց, որ Հայաստանում գործող 150 փոքր հէկերի 95 տոկոսում ջրաչափ տեղադրված չէ։ Այսինքն՝ թե որքան ջուր են օգտագործում այդ հէկերը, ջրօգտագործման թույլատրելի շեմը պահպանում են, թե ոչ, հայտնի չէ, ու արդեն քանի տարի շարունակ այդ վիճակն է տիրում։